Skotse rompe vir Afrika: "Shop talk"-onderhoud met Egbert Harmse - Eensgesind
Jy is by:Tuis»Besigheid»Skotse rompe vir Afrika: "Shop talk"-onderhoud met Egbert Harmse
Geskryf deur Emile Coetzee op	 Februarie 9, 2018 Besigheid, Shoptalk
Teken aan: Android
'n Shop Talk-onderhoud
Die Comaroffs (John en Jean) van Harvard Universiteit oortuig die leser in hul boek Ethnicity Inc. hoe dit deesdae moontlik is vir winkeliers en vervaardigers om 'n goeie inkomste te verdien uit die vervaardiging van tradisionele items soos kleredrag en ander bykomstighede. "Commodifying descent" noem hulle dit in hoofstuk 4.
In Kya Sands, Johannesburg, vind 'n mens die verwerkliking van hierdie begrip met die besigheid Cargokilts wat sedert 2010 deur die enkeleienaar en amptelike "kilter" van Suid-Afrika, Egbert Harmse, bedryf word:
Aanvanklik 'n ingenieur van beroep, het Egbert vir homself 'n nis in die tekstielmark uitgekerf, waar hy mense met Kalidoniese verwantskap help om 'n kilt te weef volgens hul familie se spesifieke patroon, bekend as 'n tartan. Sodoende help dit die gebruiker van sy produkte om hom/haar met sy/haar identiteit te vereenselwig en om hulle bande met die verlede, veral hulle familie s'n, te verstewig.
Sy ander produk is die "kilts" wat van 'n sterker materiaal gemaak word, wat nie 'n spesifieke "tartan"-patroon volg nie. Dus die naam Cargokilts; maar daar is meer oor Egbert as net die daaglikse weef van Skotse rompe. In die onderhoud kom 'n baie unieke storie uit sy verlede na vore, wat elke luisteraar behoort te verstom en te vermaak.
Om meer oor Egbert se perspektiewe ten opsigte van sy besigheid en sy produkte te hoor en om natuurlik uit te vind wat met hom gebeur het, laai gerus die potgooi af en luister saam na 'n bietjie "Shop Talk".
Deel. Twitter Facebook Google+ Pinterest LinkedIn Tumblr Jou epos
Emile Coetzee is a dosent in Geskiedenis by NWU Mahikeng. Hy is ingeskryf vir sy MA in Geskiedenis by die NWU Vaal Driehoek kampus. Hy het by die Universiteit van Pretoria 'n BA graad (Geskiedenis en Argeologie as hoofvakke) in 2008 voltooi en in 2010 sy BHCS graad in Geskiedenis en 'n Nagraadse diploma in Museum en Erfenisbestuur by dieselfde universiteit gekry. Tesame met sy skryfwerk vir vakjoernale en ander akademiese publikasies, skryf hy ook artikels, resensies en kortverhale vir die breër leserspubliek.
Egbert Harmse op Februarie 10, 2018 11:05 nm
Dankie Emile en Eensgesinh. Gaan GROOT!!
Emile Coetzee op Februarie 12, 2018 5:14 nm
Skryf jou repliek hier Kanselleer repliek
Deel in die geselskap via epos!Get notified of new comments on this post. If discussion generates more than a few emails daily your subscription will be paused automatically.